id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms en nl id id pl id id id id ms de tr id et id ms id id id de id ms ms id ms id id it id en id ms id ms id ms ms ms id id ms tr id ms id id ms id id ms id ms en id ms id id ms id id id ms id id id id id ms ms id ms ms id ms ms et id id ms id id ms id ms ms ms id id id id eo id eo id ms sl ms ms id fi it fr ms it fr en id id hy hy hy ms ms en en en en en id ms id id ms en id id jv ms id id it es id id en id ms ms ms ms ms ms
Sindrom PCOS, Ini Info Penting Yang Para Wanita Perlu Ambil Tahu!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Info Lengkap Berkaitan Sindrom Ovari Polisistik (PCOS)
Ditulis oleh Nisreen Nadiah Disemak pada 18/06/2021
Disemak secara perubatan oleh Dr. Ahmad Wazir Aiman
Sindrom PCOS adalah keadaan yang mempengaruhi tahap hormon wanita apabila pesakit menghasilkan hormon lelaki (androgen) secara berlebihan.
Ketidakseimbangan hormon ini jugalah yang menjadi pemicu kepada haid yang tidak teratur, dan termasuklah kesukaran untuk mendapatkan zuriat.
Bukan itu sahaja, dalam jangka masa panjang, kondisi ini berupaya menyebabkan masalah kesihatan seperti diabetes dan penyakit jantung!
Mari kenali sindrom PCOS dengan lebih mendalam, teruskan pembacaan!
Untuk mendapatkan lebih banyak info tentang PCOS sila dapatkannya di sini.
Sindrom ovari polisistik atau PCOS, adalah kondisi hormon yang boleh menimpa para wanita semasa dalam fasa usia pembiakan.
Seperti yang telah disebutkan, ia berpotensi mempengaruhi kemampuan anda untuk mempunyai anak. Ia juga boleh:
Menghentikan haid atau mengganggu kitaran menstruasi
Menyebabkan jerawat dan bulu badan serta muka pada tempat yang tidak diingini
Pun begitu, simptom PCOS masih boleh dirawat dan pesakit juga masih mampu hamil, walaupun mereka mungkin bakal memerlukan bantuan ubat-ubatan untuk meningkatkan kesuburan.
Sebilangan wanita dengan PCOS juga mempunyai sista pada ovari, yang disebut sebagai ‘polikistik.’
PCOS adalah sejenis sindrom, atau sekumpulan gejala yang mempengaruhi ovari dan ovulasi. 3 ciri utamanya adalah:
Tahap hormon androgen yang tinggi
Untuk makluman, PCOS mempengaruhi ovari wanita, organ pembiakan yang menghasilkan estrogen dan progesteron (hormon yang mengatur kitaran haid).
Ovari turut menghasilkan sejumlah kecil hormon lelaki yang dikenali sebagai androgen.
Fungsi ovari adalah melepaskan telur (ovum) agar dapat disenyawakan oleh sperma lelaki dan pembebasan telur pada setiap bulan dikenali sebagai proses ovulasi.
Hormon perangsang folikel (FSH) dan hormon luteinizing (LH) bertindak mengawal ovulasi.
FSH merangsang ovari untuk menghasilkan folikel, kantung yang berisi telur dan kemudian, LH bakal memicu ovari untuk melepaskan telur yang sudah matang.
Apabila anda mempunyai PCOS, maka hormon pembiakan kalian juga akan menjadi tidak seimbang.
Hal ini boleh menyebabkan masalah pada ovari, seperti tidak didatangi kitaran haid yang teratur.
Hormon yang berperanan dalam sindrom PCOS termasuk:
Androgen: Lebih popular dengan gelaran ‘hormon lelaki’, yang juga dimiliki oleh para wanita
Insulin: Hormon ini pula berfungsi dengan mengawal gula dalam darah. Sekiranya anda mempunyai PCOS, tubuh mungkin tidak lagi bertindak balas terhadap insulin seperti normal, keadaan ini dikenali sebagai rintangan insulin
Progesteron: Dengan sindrom ovari polisistik, badan tidak lagi mempunyai hormon progesteron yang secukupnya
Ovari polisistik mengandungi sejumlah besar folikel yang tidak berbahaya berukuran hingga 8mm.
Sukar untuk mengetahui dengan tepat seberapa banyak wanita yang mempunyai PCOS, tetapi ia sangat kerap berlaku dan mempengaruhi kira-kira 1 daripada setiap 10 wanita di UK.
Hingga kini, para doktor masih belum dapat merungkai punca utama yang menyebabkan sindrom ovari polisistik.
Mereka percaya, tahap hormon lelaki yang tinggi bertanggungjawab menghalang ovari daripada menghasilkan hormon dan telur secara normal.
Gen, ketahanan insulin dan keradangan semuanya dikaitkan dengan pengeluaran androgen yang berlebihan.
Kajian menunjukkan, PCOS mungkin boleh diwarisi dalam keluarga.
Disebabkan gejala PCOS cenderung untuk berlaku di dalam keluarga, sindrom ini mungkin disebabkan, sekurang-kurangnya, oleh perubahan atau mutasi, pada 1 atau lebih gen.
Penyelidikan terkini yang dilakukan pada haiwan menunjukkan, dalam beberapa kes PCOS, ia mungkin disebabkan oleh perubahan genetik atau kimia yang berlaku di dalam rahim.
Hingga 70% wanita dengan PCOS mempunyai rintangan terhadap insulin, yang bermaksud sel mereka tidak dapat memanfaatkan insulin dengan betul.
Insulin adalah hormon yang dihasilkan oleh pankreas untuk membantu tubuh menggunakan gula daripada makanan ditukarkan sebagai tenaga.
Apabila sel-sel tidak dapat menggunakan insulin dengan betul, keperluan insulin dalam tubuh akan meningkat.
Hal ini menyebabkan pankreas menghasilkan lebih banyak insulin untuk mengimbangi.
Insulin tambahan pula bakal memicu ovari untuk menghasilkan lebih banyak hormon lelaki.
Kegemukan dan rintangan insulin turut meningkatkan risiko anda untuk menghidap diabetes jenis 2.
Penghidap PCOS juga sering mengalami pertambahan tahap keradangan di dalam badan mereka.
Selain itu, berat badan berlebihan juga boleh menyumbang terhadap masalah keradangan.
Kajian juga telah menghubungkan isu keradangan berlebihan dengan tahap androgen yang tinggi.
Ada sesetengah wanita akan mula melihat kewujudan simptom PCOS pada peringkat awal.
Namun, ada juga yang hanya mengetahuinya apabila berlaku kenaikan berat badan atau saat alami kesulitan untuk mengandung.
Antara simptom sindrom PCOS yang kerap terjadi adalah:
Kitaran haid tidak teratur: Kekurangan ovulasi menghalang lapisan rahim daripada digugurkan setiap bulan. Malah, sesetengah pesakit PCOS hanya didatangi haid kurang daripada 8 kali setahun
Pendarahan haid yang berat: Disebabkan ketidaktentuan kitaran haid, ia mengakibatkan lapisan rahim terkumpul untuk jangka masa yang lama. Hal ini menjadikan pendarahan haid yang keluar, lebih banyak daripada biasa
Pertumbuhan bulu di muka dan badan: Lebih daripada 70% wanita dengan kondisi ini mengalami masalah pertumbuhan bulu berlebihan di wajah dan badan mereka, termasuk di punggung, perut dan dada. Pertumbuhan bulu yang berlebihan ini dikenal pasti sebagai, hirsutisme
Jerawat: Hormon androgen berupaya menjadikan kulit pesakit lebih berminyak daripada biasa, lantas menyebabkan jerawat di kawasan tertentu seperti muka, dada dan punggung
Kenaikan berat badan: Sehingga 80% wanita dengan PCOS didapati mempunyai berat badan berlebihan atau kegemukan
Keguguran rambut: Antara simptom lain penghidap sindrom PCOS, adalah masalah rambut menjadi semakin nipis dan gugur
Kulit menggelap: Tompokkan kulit yang gelap boleh terbentuk di kawasan lipatan badan seperti leher, pangkal paha dan di bawah payudara
Sakit kepala: Perubahan hormon boleh mencetuskan rasa sakit kepala pada pesakit
Pastikan untuk menemui doktor anda sekiranya:
Haid tidak datang dan tidak hamil
Mempunyai gejala PCOS, seperti pertumbuhan bulu berlebihan di wajah dan badan
Telah berusaha untuk hamil lebih dari 12 bulan tetapi masih tidak berjaya
Mengalami simptom kencing manis, seperti rasa dahaga, kelaparan yang berlebihan, penglihatan kabur atau penurunan berat badan mengejut
Jika didapati positif sindrom PCOS, rancang janji temu berkala dengan doktor anda.
Anda bakal memerlukan ujian berkala untuk memeriksa diabetes, tekanan darah tinggi, dan kemungkinan komplikasi lain.
Akhir kata, adalah benar bahawa PCOS boleh mengganggu kitaran haid wanita dan menjadikan pesakit sukar hamil, namun usah terlalu khuatir kerana terdapat rawatan yang boleh dilakukan untuk menyelesaikan masalah ini.
Bagi isu bulu berlebihan pula, ada kaedah yang boleh pesakit lakukan bagi mengawal pertumbuhan bulu tersebut.
Antara perubahan pertama yang sering para doktor sarankan kepada pesakit PCOS adalah mengamalkan gaya hidup sihat.
Kekal aktif dan mengikuti pola pemakanan yang sihat membantu dalam menurunkan berat badan, lantas meningkatkan peluang kehamilan.
Sekiranya cara itu masih tidak berkesan juga, ubat-ubatan yang dipreskripsi oleh doktor boleh membantu.
Kebiasaannya, pil pencegah kehamilan dan metformin dapat memulihkan kitaran haid menjadi lebih normal dan melegakan gejala PCOS.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
Keliru Tengah Menopaus Atau Tidak? Ini Simptom-simptom Yang Boleh Diperhatikan
Ini Komplikasi Berkaitan Pelvis Yang Berisiko Terjadi, Wanita Perlu Ambil Tahu!
Ditulis oleh Nisreen Nadiah Disemak pada 18/06/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.